dh-unibe/image-text_koenigsfelden-charters-post-1500 huggingface dataset:
✳ ✳ Wir, bruͦder Bˀchtold von Stoffeln, ✳ conmendûr, ✳ und die bruͦder gùmeine des huses ze Klingnowa, ✳ sant Johans orden ✳ des spitals von
Jherusalem, ✳ kùnden ✳ allen dien, die disen brief lesent ✳ odˀ hoͤrent lesen, ✳ das Johans von Wessenbˀg, ✳ seshaft ze Loͧfenbˀg, ✳ kam ✳ vùr uns ✳
und gab uns uf willeklich ✳ den hof ze Togˀren, ✳ den er von uns hatte zuͦ einem rehten lib erbe. ✳ und hant wir den selben hof ✳
vrowen Katherinen, sinˀ ewirtinnen, ✳ und ir kinden, ✳ dù si un̄ dˀ vorgenande Johās mitt en andˀ hant ✳ oder gùwinnēt, un̄ Diethelm
vō Mùnkīgen ,✳ den si zuͦ vogte dar ùbùr gùnomen hat, ✳ vˀlùwen zuͦ eim rehten erbe umb ein halb phund wahsùs jerlich zuͦ unsˀ vrowen liehtmes ze gebende. ✳ und hat oͧch dù vorgenande vrowa Kathˀina und Diethelm, ir vogt, ✳ den vorgùschribenen hof bùsessen,
als reht ist. ✳ gùschech aber, ✳ dc dˀ vorgenāde Johās ✳ und sinù kind, dù er ✳ mit vrowen Katherinun hat ✳ oder gùwinnet, ✳ alle stur
sturben, ✳ so sol die selbe vrowa Kathˀina ✳ den vorgeschribenen hof ✳ han ✳ bis an iren tôt. ✳ wer oͧch, ✳ dc die vorgenande vrowa Kathˀina ✳ en were, ✳ swˀ tanne ✳ nah des land ùs rehte ✳ erben sol den hof ze Herdern ✳ und das guͦt ze Ebrolvingen, ✳ die dˀselben vrowen Kathˀinun
eigen warend, ✳ der sol vierzig march luters un̄ loͤtigs silbers uf dem vorgùschribenen hof ze Togˀrun erben, ✳ dar umbe ✳ dc sù vùr
hangten, ✳ dc dˀ vorgùnand ✳ Johās den hof ze Herdern ✳ un̄ dc guͦt zuͦ Ebrolvingen ✳ vùrkofte, ✳ disen vorgùschribenen hof zù Togˀren,
sol der selbe Johans niesen, ✳ bùsezzen ✳ un̄ entsezzen. ✳ er sol aber in niemˀ vùr koͧfen ✳ noh vùrsezzen ✳ noch dekeinen weg vùrkumberren ✳ de wil die vorgenāde vrowa Kathˀina ✳ und irù kind lebend ✳ âne hˀn Wˀnhˀs, rittˀs, vō Wolen ✳ oder sinùs sunes ✳ un̄ Johās
vō Grieshein odˀ Goͤtfrits, sines bruͦdˀs, ✳ ob sù en weren ✳ und Diethelms von Mùnkīgen willen. ✳ das dis wâr si ✳ un̄ stete belibe, ✳ so
henken wir, dˀ vorgenāde bruͦdˀ Bˀhtold ✳ un̄ die bruͦdˀ, ✳ durch bette des vorgùnāden Johās ✳ unserù ingesigel zuͦ sinem ingesigel
an disen brief ✳ zuͦ einem urkùnde diser vorgùschibener dinge. ✳ dis bùschach zù Walzhuͦt, ✳ da oͧch dirre brief gùgeben wart, ✳
do man zalte vō gottùs gùburte drùzehenhūdert ✳ jar, ✳ dar nach in dem zehenden jare, an dem donrstage nah sant Margareten tage, ✳ da ze gegen waren ✳ hˀ Uͦlrich, vrie un̄ rittˀ, vō Guͦtēb̃g, ✳ hˀ Ruͦdolf, lùpriestˀ ze Stunzingen, ✳ hˀ Johās der phaffo von
Grieshein, ✳ Cuͦnrat dˀ Kibˀger, ✳ Diethelm dˀ Rùtˀ un̄ andˀ erbˀ lùte gùnuͦg. ✳
Königsf. 12
K
R 2
310
wist um̄ den hoff
Togern̄ ✳ by Waltzhuͦt
Nͦ✳ 16 ✳
Staatsarchiv
AARGAU
statt im copybuͦch am
xliij blatt
der ✳ viij ✳
ùbˀ Togren
xlvj